Ceszã sã, że më pòstawilë na Quarter Horse – gôdô dali. To są kònie do wszëtczégò. Do zaprziganiô i pòd sodło, do skòków i do ùjeżdżiwaniô, do miónków i do jachtowaniô, bëlno radzą so w długòdistansowëch rajdach. A są jesz spòrtë, do jaczich Quarterë òstałë stwòrzoné i są w nich bezkònkùrencyjné – to wszëtczé discyplinë western i rodeò. Jeżlë dodac do te snôżą psychikã, to nie je dzywné, że bëlno nadôwają sã do ridowaniô tak dlô ranczera, jak i dlô spòrtowca, a téż dlô kògòs, chto pierszi rôz sôdô na kònia. W Americe sã gôdô, że „Quarter wëżëje za 10-centówkã i jesz copnie cë 9 centów”.